Slatina nad Bebravou

Slatina nad Bebravou je obec na Slovensku v okrese Bánovce nad Bebravou.

 Kultúra a zaujímavosti  
 Pamiatky 
 Rímskokatolícky kostol sv. Alžbety Uhorskej, jednoloďová neskorobaroková stavba s pravouhlým ukončením presbytéria a vežou tvoriacou súčasť jej hmoty, z obdobia rokov 1760-1770. Interiér je zaklenutý českými plackami. Nachádza sa tu hlavný oltár sv. Alžbety s obrazom svätice od J. Zanussiho z roku 1794. Zobrazuje postavy v dobovom oblečení uhorskej šľachty. Kazateľnica a krstiteľnica z konca 18. storočia nesú už znaky klasicizmu. Fasády kostola s nárožnými zaobleniami sú členené lizénami a segmentovo ukončenými oknami so šambránami. Veža je ukončená barokovou helmicou s laternou. Vo veži je umiestnený zvon z roku 1762. 

 Evanjelický kostol, jednoloďová neoklasicistická stavba s polkruhovým ukončením presbytéria, transeptom a predstavanou vežou, z roku 1899. Do súčasnej podoby bol rozšírený v roku 1926. V interiéri sa nachádza neoklasicistický oltár z roku 1926. Fasády kostola sú členené lizénami a polkruhovo ukončenými oknami. Priečeliu dominuje štvorcová veža ukončená trouholníkovým štítom s tympanónom a pristavané polygonálne schodisko. V hornej časti je veža oktogonálna s polkruhovými rezonančnými otvormi, ukončená je ihlancovou helmicou. 

 Osobnosti obce 
 Rodáci 
 Artúr Szalatnai-Slatinský (* 1891 – † 1962), avangardný architekt židovského pvodu
 Jozef Bučko (* 1907 - † 1945), evanjelický farár, protifašistický bojovník
 Ferdinand Lehotský (* 1908 – † 1968), tanečník, herec a spevák

 Referencie 

 Iné projekty 

 Externé odkazy 



Kategória:Obce okresu Bánovce nad Bebravou